تورکیه‌نین ایلک دفعه ائو صاحب‌لیگی ائتدیگی 2017 آوروپا گنج‌لر اولمپیک قیش فستیوا‌لی (EYOF 2017) ارضرومدا گؤرکم‌لی آچیلیش مراسیمیله باشلادی.
آوروپا اولمپیک کومیته‌سی (EOC) طرفین‌دن تورکیه‌نین اهمیت‌لی قیش ایدمان‌لاری مرکزلرین‌دن ارضورومدا تشکیل ائدیلن فستیوال اوچون، 34 اؤلکه‌دن 675 ایدمانچی‌نین قاتیلیمی ایله آچیلیش مراسیمی رئاللاشدیریلدی.
هاوا ایستی‌لیگی‌نین صیفیرین آلتیندا 14 درجه‌یه قدر دوشدوگو شهرده، قاتیلیمچی‌لارین اوشوممسی اوچون آچیلیش مراسیمین تشکیل ائدیلدیگی ایستادیومون اوزرینه قیزدیریجی‌لاری یئرلشدیریلدی.
تشکیلاتا، وطنداش‌لار سویوق هاوایا باخمایا‌راق چوخ ماراق گؤستردی.
قاتیلیمچی اؤلکه ایدمانچی‌لاری‌نین اؤز اؤلکه بایراق‌لاری کئچید ائتدیگی مراسیمده، ان سون تورک میلی تیمی‌نین کروانی اللرین‌دکی تورک بایراق‌لاری ایله ایستادیومداکی یئرینی آلدی.
گنج‌لیک و ایدمان ناظیری آکیف چاغاتای قیلینج بورادا ائتدیگی دانیشمادا، فستیوالین شهره، اؤلکه‌یه خئیرلی اولماسینی دیله‌دی.
"دونیانی چیرکلدمه‌یه چالیشان پیس نیت‌لی اینسانلار وارسا دا دونیانی یاخشی‌لاشدیرماق، گؤزل‌لش‌دیرمک آدینا موباریزه ائدن‌لرین ساییسی دا چوخ چوخدور." دئین کیلیچ، بئله دانیشدی:
"دونیانین مختلیف اؤلکه‌لرین‌دن گله‌رک بورادا همیشه بیرلیکده چیگین-چیگینه دوران گنج‌لر، بیر گؤی قورشاغی کیمی کؤنلوموزو اومیتلندیرمکده‌‌دیر. جمعیتین مختلیف طبقه‌لرین‌دن گنج‌لری اورتاق بیر مخرجده بیرلش‌دیرن، اونلارا عینی مقصد اوغروندا موباریزه ائتمگی اؤیره‌دن شئی ایشده بو کیمی ایدمان فعالیت‌لردیر. اورتاق اومیدلر، سئوینج‌لر، هیجان‌لار آرتدیقجا اینسان‌لار بیر-بیرلرینی داها یاخشی آنلایا‌جاق و اینسان‌لارا پنجه‌سینده کئچیرمه‌یه چالیشان ترور مرکزلری ضعیفله‌یه‌جکدیر. "
قیلینج، فستیوالداکی باشارینین گئرچک اؤلچوسونو میدال‌لار و یا کوپا‌لار اولمادیغینی ایفاده ائده‌رک، باشارینین بیر-بیرلریله ایرتیباط قورا بیلن گنج‌لرین ساییسی اولدوغونو دیله گتیردی.
تشکیلات بیتدیگینده بوتون قوناق‌لارین اؤلکه‌لرینه قالیب اولا‌راق دؤنه‌جگینی یازان قیلیچ،
"چونکی بورا‌دان آیریلارکن هر کس یانیندا بو تورپاق‌لارا عایید گؤزل خاطیره‌لر و حقیقی تبسّوم‌لر آپارا‌جاق. ائیوف ارزوروم‌دان دوستلوغا، قارداشلیغا ائدیلن چاغیریش‌دیر. آوروپا گنج‌لر اولمپیک قیش فستیوا‌لی ایدمانین گتیردیگی یاخشی‌لیق، خوش گؤرو و صمیمیتین اؤلکه‌لر آراسیندا قوردوغو کؤرپونون آدیدیر." دئیه دانیشدی.
داها سونرا میلی ایدمانچی عایشه دورلو‌دان اولمپیک‌ مشعلینی گؤتورن میلی ایدمانچی سردار دنیز، اولمپیک آتشینی وطنداش‌لارین جوشغوسویلا یاندیردی.
اوقانیزاسیونون آچیلیش ماجراسینی رنکلندیره‌جک صحنه شعارلاری گئجه‌یه رنگ و هیجان قاتدی.
مدنی شوو و 190 دانسچی‌نین محتشم کورئوگرافی‌سی‌نین سونرا سمازنلرین نوماییش ائتدی، جیریتچیلر ده اللرین‌دکی تورک بایراق‌لاری آت بئلینده ایستادیومون ایچینده دؤور آتدی.
